VIIENDA KOOSSEISU

OTSUS

Haapsalu,			21. detsember 2007 nr 
									EELNÕU

Vara võõrandamine otsustuskorras
(Karja tn 10-5, Haapsalu)

Võttes arvesse linnavalitsuse ettepanekut ja juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise kord” p 15.4, kohaliku omavalitsuse korralduse seaduse § 6 lg 1, § 22 lg 1 p 37, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Müüa otsustuskorras üürnikule üürilepinguga koormatud korteriomand asukohaga Karja tn 10, Haapsalu, Läänemaa (kinnistu andmed: katastriüksuse nr 18301:003:0850, katastriüksuse pindalaga 636 m2, maa sihtotstarbega väikeelamumaa) alljärgnevalt:

1.1	668/2744 mõttelist osa maatükist ja ehitistest ning reaalosana eluruum nr 5, üldpindalaga 66,8 m2, kinnistusraamatu registriosa nr 2259632, hinnaga 750 000 (seitsesada viiskümmend tuhat) Eesti krooni Maie Sander’ile (IK-, elukoht Karja tn 10-5, 90503 Haapsalu).

2. Korteriomandi ostuhind Eesti kroonides tuleb punktides 1.1 nimetatud Ostjal tasuda ja kanda hiljemalt korteriomandi ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 SEB Eesti Ühispangas või notari deposiitkontole või esitada panga kinnitus, milles pank kohustub ostuhinna tasuma 3 (kolme) pangapäeva jooksul peale ostu-müügilepingu sõlmimist. Korteriomandi notariaalne ostu-müügileping tuleb Ostjal sõlmida 6 (kuue) kuu jooksul otsuse Ostjale teatavakstegemisest, s.t 6 (kuue) kuu jooksul otsuse kättesaamise päevale järgnevast päevast arvates. Nimetatud tähtaja jooksul korteriomandi ostu-müügilepingu mittesõlmimisel otsuse p 1.1 nimetatud Ostja poolt kuulub otsus Haapsalu Linnavolikogu poolt osaliselt või tervikuna kehtetuks tunnistamisele vastava otsuse tegemise teel.

3.	Notaritasu korteriomandi ostu-müügilepingu vormistamise eest maksavad korteriomandi Ostja.

4.	Volitada Haapsalu linna nimel ostu-müügilepingule alla kirjutama maaregistri spetsialist Marju Kohtring.

5.	Linnavolikogu kantseleil teha otsus teatavaks Ostjale koopia väljastamisega posti teel tähtkirjaga.

6.	Otsus jõustub teatavakstegemisest.

7.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu esimees

SELETUSKIRI
Eelnõule „Vara võõrandamine otsustuskorras (Karja 10-5, Haapsalu)“

Eluruumi Karja tn 10-5, Haapsalu üürnik Maie Sander esitas taotluse, milles soovib osta tema poolt üüritava eluruumi. Aktsiaselts Kiva eksperthinnangu alusel on korteriomandi hind 07.09.2007 seisuga 750 000 krooni. Linnavalitsus teeb ettepaneku vastavalt eluasemekomisjoni 17.09.2007 protokolli nr 6 otsusele nr 4.

Eluruumi turuhinnaga müük üürnikule on tingitud asjaolust, et nimetatud eluruumi üürnik on juba korra kasutanud võimalust erastada munitsipaaleluruum.

Linnavalitsus teeb ettepaneku eelnõu otsusena vastu võtta.

Martin Schwindt, aselinnapea